ROMÂNIA ANEXA NR.1 LA H.C.L.Nr.14/29.02.2024

JUDEȚUL CLUJ

COMUNA VALEA IERII

CONSILIUL LOCAL

CRITERII PROPRII

pentru acordarea ajutoarelor de urgență și ajutoarelor comunitare

Ajutoarele de urgență și ajutoarele comunitare se acordă familiilor și persoanelor singure defavorizate, cu domiciliul sau reședința în comuna Valea Ierii, care se află în una din următoarele situații:

 1.Persoanele care suferă de boli grave dovedite cu acte medicale de

specialitate, ce necesită investigații medicale la clinici de specialitate , intervenții chirurgicale în țară sau străinătate , asigurarea medicamentelor , procurarea unor dispozitive medicale , achiziția unei proteze , cu prescripția medicului din care să rezulte starea de urgență și al căror cost nu este suportat din bugetul asigurărilor sociale de sănătate se acordă un ajutor comunitar în cuantum de până la 2.000 lei/an;

 2. Pentru familiile sau persoanele singure al căror venit pe membru de familie este de până la valoarea salariului minim net pe economie garantat în plată, ale căror locuințe au fost distruse parțial sau total în urma calamităților naturale, a fenomenelor meteorologice periculoase (cutremure, inundații, alunecări de teren, căderi de arbori, grindină, incendii, sau alte situatii deosebite) care fac dovada avariilor cu acte eliberate de institutiile competente, se acordă un ajutor de urgență în cuantum de până la 1.500 lei/an;

 3.Pentru familiile sau persoanelor singure care se află în situație de risc datorate unor accidente (rutiere , feroviere, aeriene) și alte situații , cum ar fi : decesul ambilor părinți când copiii minori sunt preluați de familii cu venituri mici, familiile cu mulți copii ai căror părinți ajung inapți de muncă din diferite cauze, se acordă un ajutor de urgență de până la 2.500 lei/an.

 4. Persoanelor singure sau familiilor defavorizate, ale căror venituri sunt de până la valoarea salariului minim net pe țară/lună/membru de familie, în vederea achitării datoriilor la utilitățile de strictă necesitate - apă, energie electrică, energie termică, datorii acumulate la întreținere și chirie se acordă un ajutor de urgență în cuantum de până la 1.500 lei/an, ajutor acordat pentru eliminarea riscului de a-și pierde locuința, cu condiția achitării din resurse proprii a diferenței de datorie acumulată;

 5. (1) În cazul decesului unei persoane beneficiare de ajutor social , sau când persoana decedată nu a avut asigurate contribuțiile la fondul asigurărilor sociale de stat, urmașii acestora neputând beneficia de ajutor de înmormântare din partea altor instituții, se acordă un ajutor de urgență de până la 2.000 lei.Ajutorul se acordă susținătorilor legali sau oricarei persoane care a asigurat serviciile funerare cu condiția prezentării documentelor justificative în original care să ateste cheltuielile de înmormântare .

 (2)În cazul cadavrelor neidentificate , înhumarea se va face de către reprezentanți din cadrul primăriei în colaborare cu o firmă privată care are cel mai scăzut preț de cost , după ce organele de poliție se pronunță cu privire la identitatea defunctului și identificării rudelor acestuia.

(3) Suportarea unei părți din cheltuielile ocazionate de decesul unei persoane în străinătate, pentru repatrierea trupului neînsuflețit al acesteia, în situația în care venitul pe membru de familie este până la valoarea salariului minim net pe economie garantat în plată pentru a achita costurile unei părți din taxele de repatriere, se acordă un ajutor de urgență în cuantum de până la 5.000 lei.

 6. Pentru persoanele care au împlinit vârsta de 100 ani și peste, cu ocazia zilei de naștere se acordă un ajutor de urgență de 500 lei la fiecare aniversare.

 Președinte de ședință , Contrasemnează:

 Valeria Sarvadi Secretar general,

 Nelia-Crenguța Mariș